钦定古今图书集成/理学汇编/经籍典/第061卷 > 《损益象说》一卷
## 钦定古今图书集成/理学汇编/经籍典/第061卷 > 《损益象说》一卷

### 按黄干跋损益之义大矣圣人独有取于惩忿窒欲迁善改过何哉正心修身者学问之大端而齐家治国平天下之本也古之学者无一念不在身心之中

“后之学者。无一念不在身心之外。此贤愚所由分。而
圣人之所为深戒也。”晦庵先生〈阙〉二象以授学徒江
君孚先，所警于后学者至矣。孚先以示其同学黄干，
三复敬玩，刻之临川县学，以勉同志，庶亦知所以自
警哉！嘉定己巳暮春。

### 朱鉴集文公易说二十三卷

### 按鉴自序先文公于易有启蒙有本义皆所以发明往圣前民用之意而易说之辑盖取诸门人记录问答之语往往与启蒙本义交相发挥则又鉴假守富

川时所会稡者也。建阳赵令刊此编于县斋，鉴尝为
之序。今复以付之书市使锓梓，以广其传，不复敢赘
为之说云。淳祐壬子春王正月朔，适孙朝请大夫主
管绍兴府千秋鸿禧观朱鉴谨识。

### 张浚紫岩易传十卷

### 按张献之跋曾王父忠献公潜心于易尝为之传前后两著槁亲题第二槁云此本改正处极多绍兴戊寅四月六日某书始为定本矣献之顷尝缮录之附

以《读易杂说》通为十卷，藏之于家。忠献尝与屏山刘
公书云：“无他用心，惟静默体道，卒究圣人心法。”又答
澹庵胡公书云：“杜门亦惟圣贤之道是求，夫求而得
之者，其在是矣。”惜其传之未广，揭来舂陵，刻于郡斋，
与学者共之。嘉定庚辰仲冬吉旦，曾孙献之书。

### 按郭朴后序紫岩居士易解并杂说共十卷宋忠献魏国张公所著也公少尝读书蜀之绵竹山中后遂称紫岩居士云公平生于书无所不读然专志六经

《论》《孟》，而于《易》尤为精笃。盖自其在太学时，闻乾坤之
说于蓬州老儒严赓，比跻显位，屡陟屡罢。居闽、居永、
居连、居长沙，投闲屏逖，前后二十馀年。阖门谢客，惟
以书史自娱。日夕读《易》，精思大旨，述之于编。晚岁更
定前说，遂成一家言。编内间引伊川程先生说，然微
言奥义，发四圣之蕴；至言典论，垂百世之训者，殆与
“程《传》相表里，读者当自得之。”顾今海内罕有刻本，久
且湮没无传，可惜也。朴向得录本于林虑李龙冈主
事，龙冈录自毘陵唐荆川太史朴，顷岁告归邺里，成
皋王传《易论》及《易注》，因取朴所藏本，命子镇国元易
刻焉。与海内学《易》者，共甚盛心也，岂独斯编之幸已
哉！王懋学乐善攻古文辞，蔚有贤誉，其笃嗜古籍，摉
阐逸编，克循考康王之懿范，云刻既成，庸识末由于
末简。万历甲戌孟秋朔日，安阳东野郭朴敬书。

### 刘文郁周易宏纲八卷

### 按杨万里序古有其事世无其说今有一人焉倡而为之说天下其信之乎曰愕焉而已矣信焉则否既有一人焉为之说矣又有一人焉见焉闻焉而和之

曰：“然。天下其信之乎？”曰：“疑焉而已矣，信焉则未也。然
已不愕矣。一人倡之矣，一人和之矣。又有一人焉，未尝见也，未尝闻也，亦未尝和也，复倡而为之说，与夫
前之倡者偶同焉，天下其不信之乎？借令不信，而三
人者亦可以自信矣。非同焉之可信也，不约而同焉
之可信也。《易》之八卦，其画各三者，曰：此卦也。”予曰：“卦
者其名，而画者非卦也，此伏羲氏初制之字也。”闻者
愕焉曰：“嘻！甚矣，其好异也。”予亦疑之。淳熙戊申，予与
亡友延之同寮，因语及之，延之大喜曰：“此古人未尝
言，平生未尝闻也。”予犹疑之。今年三月，吾乡之士南
昌刘文郁从周，示予以其所著《周易宏纲》一书，亦曰：
“八卦者，古之文字也。”予然后释然不疑矣。予之说从
《周》未尝闻也，而《从周》之说予同焉；从周之说予未尝
闻也，而予之说从《周》同焉。不曰古有是事乎？古无是
事而吾二人为之设，不可也；古有是事而吾二人为
之说，亦不可乎？君子之谈经，可不可之间耳。信与不
信，奚问哉？予独喜与从周，乃有不约之同也。夫约而
同者，同之私也；不约而同者，同之公也。既公矣，天下
信之可也，不信亦可也。然予之所喜，非喜从周之同
乎予也。夫喜人之同乎己者，亦私也，予盖喜予之同
乎从周也。庆元庚申十一月，从周受署归，荣其亲首
来谒予，予始识之，与之晤语，爱其壮而且敏，窃自叹
予之老且衰也。今也，以衰老之思，乃偶同壮且敏者
之说，然则予之老且衰，其尚可少进也乎？此予之所
喜也。以予之喜，揆从周之心，从周独不喜哉？虽然，此
《易》之小学之事也，未及乎《易》之道也。从周盖深于《易》
之道者也。既以《易》学鸣上庠中文科矣，初任雷之郡
博士，雷之士无远近，奔走而来学《易》焉，不惟雷之士
也。岭以南士无远近，亦奔走而来学《易》焉，不惟岭以
南之士也，海以南士无远近，亦奔走而来学《易》焉。遂
以其口讲者缀而为此书。其于天人事物之理，君臣
父子之分，仁义道德性命之蕴，君子小人消长之机，
天下国家治乱之柢，圣贤君子出处进退之节，皆由
至白以钩夫至元，自至弘以察夫至纤。其于学者学
《易》，盖涉钜海之坚航，陟泰山之修梯欤。虽然，其往梯
航也，其至非梯航也。